Historien om rådhuset er lavet af TV2/NORD i samarbejde med Mariagerfjord Erhvervsråd, Mariagerfjord Kommune, Danmarks Naturfredningsforening og Arkitektfirmaet Madsen & CO fra Hadsund. Siden TV2/NORD offentliggjorde historien er der sket mange spændende ting. Kommunen er blevet bestormet med mails, hjemmesiden hos Mariagerfjord Erhvervsråd med tegningerne over projektet har haft næsten 1000 hits og historien på TV2/NORDs egen hjemmeside er en af de mest læste. I formiddag dukkede enkelte sågar op på Danmarks Saltcenter i Mariager. - Jeg synes det er fantastisk projekt, siger Ebbe Kofod, Mariager. - Det er helt vildt. Det vil jo ødelægge den indre fjord endnu mere, end den er i forvejen, lyder det fra Per Sloth Carlsen, Mariager. Begge slår dog et stort smil op, da det hører at er en aprilsnar. - Det var ærgerligt, siger Ebbe Kofod. - Det var godt, men den virkede som aprilsnar, siger Per Sloth Carlsen. På rådhuset er borgmesteren også tilfreds. - Jeg kan godt lidt at der er lidt humor i hverdagen, og det signalerer det her i hvert fald, at vi har, siger borgmester Hans Chr. Maarup (Soc.dem.) med et stort smil.

Opsummering:
TV2/NORD fortalte i går om Mariagerfjord Kommunes store planer om et nyt rådhus. Historien er en aprilsnar, alligevel kom flere forbi Mariager i dag, for at se skitserme.